96 Desertum

Domus carnis et mundi desertum est, quo ad Deum, et sic est *terra inuia et inaquosa*, [Psal. 62:3]. *Inuia* quidem quia ibi non est iusticia. *Inaquosa* quia ibi non est aqua gracie. Domus, autem, spiritualis est desertum quo ad diabolum. Vnde dictum ad Pharonem, Exod. [7:16]: *Dimitte populum meum* *ut sacrificet mihi in deserto.* In tali deserto uult Deus omnes suos ibi seruire per istud desertum in multis locis necessita status penitencie. Vnde et antiqui patres penitrarunt deserta ad penitenciam per agendum. Exemplo Johannes Baptiste qui *Antra deserti teneris sub annis*, etc. Christus eciam, Matt. 4[:1], postquam baptizatus est in desertum ut temptaretur. Moyses fugiens Pharonem perrexit in desertum et ibi vidit Deum quem non meruit videre in Egipto, Exod. 3[:6].

¶ Item, populus fugiens de Egipto pastus est manna in deserto per xl. annos, Exod. [16:15], qui cibus ei defuit quam cito venerunt ad loca delicata.

¶ Item, Dauid in omni persecucione sua desertum peciit sicut patet, 1 Reg. 23[:14] and 26[:2]. Set quando[[1]](#endnote-1) confirmatus fuit in regem iuit in Ierusalem, 2 Reg. 15[:8]. Sic illi qui modo viuunt in statu penitencie, aliquando regnabunt in Ierusalem pacifice.

¶ Item, nota, Luc. 3[:2], quod *Factum est verbum Domini super Joannem, Zacharie filium, in deserto*.

¶ Causam istius assignat Augustinus in *Sermone penitencie Dominice in quadragesimo*. Adam expulsus de paradiso in cultum mundi desertum sustinuit. Set in deserto salus homini primo refunditur, vbi desunt epule et delicie, vbi deest mulier, fomes omnium malorum. Ergo, conueniens est desertum saluti vbi non Eua que persuadeat, vbi non est mulier que blandatur. Vide rem mirabilem. In paradiso diabolus cum Adam dimicauit, in deserto cum Christo desertauit, vbique diabolus insidiatur homini. Set vbi inuenit mulierem vincit, vbi mulier non est vincitur. Formam det nobis Deus in hoc facto, ut tanquam in deserto habitantes abstineamus ab epularum voluptate, ne Eua mulier nos supplantet in castitate. Tunc Christus habitat desertum nostri pectoris cum illud inuenerit fame squalidam, siti aridum, set sicut dicit Dauid in Psal. [62:3]: *In terra deserta, [et] invia, et inaquosa, sic in sancto apparui tibi*. Aliter in sancto apperere non possumus, nisi terra corporis nostri fuit *deserta* mundanis deliciis, *inuia* concupiscentis, *inaquosa* libidinosis. Et sicut *in terra deserta* magis preciosa reperiuntur, sic virtutes magis reperiuntur in illis qui videntur steriles, ut desertum in Ysai. [5:6] dicitur *ponam desertam* quasi delicias in solitudine quam hortum Domini.

Vnde Hieronimus, *Epistola* 34, O desertum, floribus Christi vernans. In quo illi vigent lapides de quibus in Apocalypsi [21:18] ciuitas regis magni construitur vicinior Deo. Item, deserto comparatur mundus iste, quia sicut in deserto spine pululant, hostes ambulant, lupi vlulant. Sic in mundo vigent inuidiosa turpiter, insidiosa nequiter, rabiosa voraciter.

De primo Ysai. 5[:6]: *Ponam* vineam[[2]](#endnote-2) *desertam,* et sequitur, *ascendent spine*.

¶ De secundo, Ysai. 1[:7]: *Terra vestra deserta; civita-* /f.29ra/ *tes vestre succense [igni]*.

De tercio Seneca 26, si volueris audire me deserte fieunt vie vestre.

¶ Item, desertum est asperum et intollerabilis et in hoc designat penitenciam ad quam ductus est Iesus, Marc.

1[:9]: *In diebus illis venit Iesus* in desertum predicans baptismum penitencie. Item, est solitarium et inhabitabile et in hoc designat Iudaicam perfidiam, Matt. 23[:38]: *Ecce relinquetur vobis domus vestra deserta*. Et Zach. 7[:14]: *Posuerunt terram desiderabilem in desertum.* Et Leu. 26[:31]: *Deserta faciam sanctuaria vestra*.

¶ Item, tercio desertum est infructuosum et sterile, et in hoc designat gentilem ydolatriam, Ysai. 40[:3]: *Vox clamantis in deserto: parate viam Domini*. Et Ysai. 43[:19]: *Ponam in deserto viam.*

¶ Item, desertum est locus terroris propter vastitatem, locus timoris propter hostilitatem, locus meroris propter penalitatem. De primo, Deut. 32[:10]: *Invenit eum in terra deserta, in loco horroris*. De secundo, Psal. [62:3]: *In terra deserta, [et] invia.* De tercio, Matt. [14:15]: *Dimitte turbas, [ut] euntes in castella*.

¶ Item, desertum est locus difficilis ad quiescendum propter nimiam asperitatem, timorosus ad commorandum propter ferarum vicinitatem, tediosus intuendum propter solitudinis anxietatem. Sic mundus iste difficilis est ad quies, quia in maligno positus est. Ideo vltimum et Job [5:7]: *Homo nascitur ad laborem*. Et Gen. 3[:19]: *In sudore uultus tui vesceris pane* tua. Ut sic de inquietudine presenti suspiret ad quietem. Et secundo est timore ad commorandum propter bestias, id est, seculi potentes quorum preda sunt pauperes, sicut in deserto preda leonis sunt bestie minors, Eccli. [13:24]: *Execratio divitis pauper*. Tercio est tedium ad videndum propter nam maledictus omnis qui confidit in homine.

¶ Item, sicut in deserto est multitudina ferarum, parcitudo escarum, incertitutudo viarum, sic in hoc mundo est copia depredacionis, inopia bone exhortacionis, materia deuiacionis. Nam hic maiores spoliantur, minores quo ad primum corumpuntur. Hec mores quo ad secundum patent; hec errores quo ad tercium.

Desperacio [capitulo 98] vide infra fol.

1. quando ] *add*. cum F.128. [↑](#endnote-ref-1)
2. vineam ] *add*. ~~in~~ F.128. [↑](#endnote-ref-2)